เงินบาทเปิดตลาด 33.17/18
ธนาคารกรุงศรีอยุธยา รายงาน เงินบาทเปิดตลาดเช้า 33.17/18 ทรงตัว แต่มีแนวโน้มอ่อนค่า
12 ก.พ. 2553

ธนาคารกรุงศรีอยุธยา รายงาน เงินบาทเปิดตลาดเช้า 33.17/18 ทรงตัว แต่มีแนวโน้มอ่อนค่า
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.17/18 บาท/ดอลลาร์ ทรงตัวในระดับเดียวกันกับช่วงปิดตลาดเย็นวานนี้ โดยมีแนวโน้มในทิศทางอ่อนค่าได้อีกแต่ต้องมีปัจจัยภายนอกมากระตุ้น
"ตลาดค่อนข้างนิ่ง แนวโน้มเคลื่อนไหวในกรอบแคบๆ รอปัจจัยใหม่มากระตุ้น" นักบริหารเงิน กล่าว
ตลาดยังคงมีความกังวลเนื่องจากการแก้ไขปัญหาหนี้เสียของหลายประเทศในแถบยุโรปยังไม่มีแนวทางที่ชัดเจนออกมา และถึงแม้จะมีแนวทางที่ชัดเจนออกมาแล้วก็คงไม่สามารถแก้ไขปัญหาให้หมดไปในระยะเวลาสั้นๆ ซึ่งไม่เป็นผลดีต่อภาพรวมทางเศรษฐกิจของยุโรป
สำหรับความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 89.64/67 เยน/ดอลลาร์ ปรับตัวอ่อนค่าจากระดับ 89.90 เยน/ดอลลาร์ ส่วนเงินยูโรอยู่ที่ระดับ 1.3664/3668 ดอลลาร์ยูโร ปรับตัวอ่อนค่าเช่นกันจากระดับ 1.3748/3753 ดอลลาร์/ยูโร
นักบริหารเงิน กล่าวว่า เงินบาทมีแนวโน้มอ่อนค่า โดยคาดว่าจะเคลื่อนไหวในกรอบแคบๆ ระหว่าง 33.15-33.20 บาท/ดอลลาร์